শ্রীবরদীতে শুক্রবার বিকালে সিংগাবরুনা ইউনিয়ন আ’লীগের আয়োজনে ইফতার ও দোয়া মাহফিল অনুষ্ঠিত হয়েছে। এ উপলক্ষে কর্ণঝোরা বাজারে সিংগাবরুনা ইউনিয়ন আ’লীগ কার্যালয়ে সিংগাবরুনা ইউনিয়ন আ’লীগ সভাপতি মুক্তিযোদ্ধা রহুল আমিনের সভাপতিত্বে ইফতার পুর্ববর্তী সময়ে অনুষ্ঠিত আলোচনা সভায় বক্তব্য রাখেন সাধারণ সম্পাদক খালেদ হাসান হিপুল, মুক্তিযোদ্ধা হায়দার আলী, যুবলীগ নেতা রাফিউল বারি রাশেদ, আ’লীগ নেতা আব্দুল জব্বার, ছাত্রলীগ সাধারণ সম্পাদক পলাশ প্রমূখ। এসময় ৯টি ওয়ার্ডের সভাপতি ও সাধারণ সম্পাদকসহ বিভিন্ন সহযোগি সংগঠনের নেতা কর্মি উপস্থিত ছিলেন।